SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 118

**2020. gada 16. jūnijā plkst. 10.00**

Attālināta sēde videokonferences formātā

Sēdē piedalās:

**komisijas deputāti**:

**Juris Rancāns**

**Aldis Blumbergs**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Atis Zakatistovs**

**Normunds Žunna**

**uzaicinātās personas:**

*Uzaicināti:*

* Aizsardzības ministrijas valsts sekretārs **Jānis Garisons**;
* Aizsardzības ministrijas pārstāve **Guna Začeste**;
* Aizsardzības ministrijas Juridiskā departamenta Tiesību aktu nodaļas vadītāja vietniece **Irina Šamarina**;
* Izglītības un zinātnes ministrijas Valsts sekretāra vietniece, Politikas iniciatīvu un attīstības departamenta direktore **Gunta Arāja**;
* Valsts izglītības satura centra vadītājs **Guntars Catlaks**;
* Iekšlietu ministrijas Informācijas centra Juridiskās nodaļas juriste **Zane Mazure**;
* Iekšlietu ministrijas Informācijas centra Juridiskās nodaļas juriste **Gita Lipinika**;
* Latvijas Skautu un gaidu centrālās organizācijas valdes priekšsēdētaja, Latvijas Gaidu priekšniece **Agnija Jansone**;
* Latvijas Skautu un gaidu centrālās organizācijas valdes loceklis, Latvijas Skautu priekšnieks **Nils Klints**;
* Biedrības "Latvijas Jaunatnes padome" izpilddirektore **Renāte Mencendorfa**;
* Latvijas Pilsoniskās alianse direktore **Kristīne Zonberga;**
* Valsts aizsardzības un patriotisma centra “Namejs” vadītājs **Raimonds Graube**;
* **Saeimas deputāts Mārtiņš Šteins**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti K.Bumbiere un I.Silabriede**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteI.Silabriede

**Sēdes veids:** atklāta

Darba kārtība:

1. **Par bērnu un jauniešu izglītošanu valsts aizsardzībā (566/Lp13) 2. lasījums.**
2. **Dažādi.**

J.Rancāns atklāj sēdi, konstatē tiešsaistē esošos komisijas locekļus un iepazīstina ar izskatāmo darba kārtību. Iesaka sākumā izskatīt “Dažādi”.

*Komisijas deputātiem nav iebildumu.*

J.Rancāns ierosina vienoties par likumprojekta “Grozījumi Prokuratūras likumā” (725/Lp13) izskatīšanas procedūru Saeimas sēdēs.

Šis ir komisijas sagatavots likumprojekts, tādēļ tam saskaņā ar Saeimas kārtības ruļļa 86. panta trešo daļu nav vajadzīga atkārtota izskatīšana komisijā pirmajā lasījumā, kā arī komisija lūdz atzīt šo likumprojektu par steidzamu.

Pēc nodošanas komisijai likumprojekts tiks iekļauts izskatīšanai pirmajā lasījumā tuvākajā Saeimas ārkārtas sēdē. Ziņojot par likumprojektu pirmajam lasījumam, tiks lūgts arī tūlīt par to nobalsot otrajā, galīgajā lasījumā.

L.Millere informē, ka gadījumā, ja sēdē tiks izteikti deputātu iebildumi pret tūlītēju balsojumu otrajam lasījumam, būs jānosaka priekšlikumu iesniegšanas termiņš un likumprojekts galīgajā lasījumā jāpieņem nākamajā Saeimas sēdē.

Notiek diskusija par “Grozījumi Prokuratūras likumā” (725/Lp13) izskatīšanas procedūru Saeimā. Komisija atbalsta J.Rancāna piedāvāto variantu.

**J.Rancāns** informē, ka komisijā ir saņemts **deputāta M.Šteina iesniegums** par dalībuVisaptverošas valsts aizsardzības apakškomisijas sastāvā.

Komisija pieņem informāciju zināšanai. Saeimas Prezidijs tiek informēts par to, ka Saeimas deputāts Mārtiņš Šteins š.g. 16. jūnijā ir iekļauts Aizsardzības, iekšlietu un korupcijas novēršanas komisijas Visaptverošas valsts aizsardzības apakškomisijas sastāvā.

 **Par bērnu un jauniešu izglītošanu valsts aizsardzībā (566/Lp13) 2. lasījums.**

J.Rancāns piedāvā lik7umprojektam iesniegto priekšlikumu izskatīšanas kārtību: vispirms priekšlikumu prezentēs tā iesniedzējs, tad savus komentārus sniegs atbildīgās institūcijas un Saeimas Juridiskā biroja (turpmāk – JB) pārstāvji, tad komisijas deputāti, un pēc tam citi Saeimas deputāti. Paralēli tiešsaistes diskusijai sēdes dalībniekiem ir iespējas sniegt savus komentārus arī čatā.

Jautājumā par balsošanas procedūru laika ekonomijas nolūkā J.Rancāns aicina neveikt individuālo balsojumu gadījumos, kad komisijas locekļiem nav iebildumu pret piedāvāto redakciju, un neviens neprasa balsojumu.

*Komisijas deputātiem nav iebildumu pret piedāvāto procedūru.*

J.Rancāns informē, ka par izskatāmo likumprojektu ir saņemti 44 priekšlikumi. Aicina sākt to izskatīšanu.

 **Nr.1** – aizsardzības ministra A.Pabrika priekšlikums – likumprojekta nosaukuma maiņa.

**J.Garisons** informē, ka lēmums par nosaukuma maiņu pieņemts, pamatojoties uz nepieciešamību sašaurināt likumprojekta tvērumu un akcentēt kā galveno tieši Valsts aizsardzības mācības jautājumu.

Komisija nolemj **atbalstīt** priekšlikumu **Nr.1**.

Arī nevalstisko organizāciju Latvijas Jaunatnes padome un Latvijas Pilsoniskā alianse priekšlikumos **Nr.2** un **Nr.3** tiek piedāvāts grozīt likumprojekta nosaukumu, bet pēc šī lēmuma pieņemšanas citi varianti vairs nav izskatāmi.

Nr.4 – aizsardzības ministra A.Pabrika priekšlikums – likumprojekta I nodaļas nosaukuma jauna redakcija – “Vispārīgie noteikumi” daudzskaitlī.

J.Garisons informē, ka tas saistīts ar JB aizrādījumu par to, ka nevar būt nodaļa ar tikai vienu tajā ietvertu pantu.

Komisija nolemj **atbalstīt** priekšlikumu **Nr.4**.

Nr.5 – aizsardzības ministra A.Pabrika priekšlikums – likumprojekta 1. panta pirmās daļas jauna redakcija.

J.Garisons informē, ka jaunā redakcija pamatota ar nepieciešamību sašaurināt likumprojekta tvērumu.

Komisija **atbalsta** priekšlikumu **Nr.5**.

**Nr.6** – Izglītības un zinātnes ministrijas parlamentārā sekretāra R.Znotiņa priekšlikums – likumprojekta 1.panta pirmās daļas jauna redakcija.

G.Ārāja pamato Izglītības un zinātnes ministrijas (turpmāk – IZM) piedāvātās normas nepieciešamību, atsaucas uz notikušajām saskaņošanas diskusijām. Atzīmē, ka piedāvātā norma atbilst sākotnējam likumprojekta plašākajam tvērumam.

A.Jansone komentē šo priekšlikumu, kā arī Latvijas Skautu un gaidu centrālās organizācijas (turpmāk – LSGCO) iesniegto priekšlikumu Nr.7, kas ir saturiski līdzīgs.

R.Mencendorfa biedrības “Latvijas Jaunatnes alianse” vārdā atbalsta IZM un LGSCO viedokli jautājumā par priekšlikumiem Nr.6 un Nr.7.

Notiek diskusija. Viedokļus izsaka A.Jansone, R.Mencendorfa, J.Rancāns, J.Garisons, R.Graube. Tiek atzīmēts, ka piedāvātā norma neattiecas uz šo likumu, kurš skar šauru jaunatnes izglītības jomu tikai saistībā ar militārajām kompetencēm. Tiek akcentēti arī civilās aizsardzības apmācību skolās aspekti, kā arī izskatāmā likumprojekta tiešā saistība ar visaptverošās valsts aizsardzības kontekstu.

Komisija **neatbalsta** priekšlikumu **Nr.6**.

**Nr.7 –** Latvijas Skautu un gaidu centrālās organizācijas priekšlikums - likumprojekta 1.panta pirmās daļas jauna redakcija; atsevišķi netiek izskatīts.

Nr.8 – aizsardzības ministra A.Pabrika priekšlikums – papildināt likumprojekta I nodaļu “Vispārīgie noteikumi” ar 2.pantu “Jaunsardzes centrs” piedāvātajā redakcijā.

J.Garisons komentē priekšlikuma nepieciešamību. Likumprojekta pirmā lasījuma redakcijas 1.panta otrā daļa tiek pārcelta uz atsevišķu jaunu 2.pantu un pilnveidots tajā ietvertais saturs.

L.Millerei un komisijas deputātiem nav iebildumu pret iesniegto redakciju.

Komisija **atbalsta** priekšlikumu **Nr.8**.

Nr.9 – aizsardzības ministra A.Pabrika priekšlikums – papildināt 2.pantu ar otro daļu piedāvātajā redakcijā.

Komisija **atbalsta** priekšlikumu **Nr.9**.

Nr.10 – aizsardzības ministra A.Pabrika priekšlikums – papildināt 2.pantu ar trešo daļu piedāvātajā redakcijā.

J.Garisons paskaidro, ka šajā priekšlikumā ietvertas uzskaitītās Jaunsardzes centra funkcijas.

Saistībā ar priekšlikumu Nr.10 tiek izdiskutēti arī priekšlikumi Nr.11 un Nr.12, jo tajos ietvertais saturs ir tematiski atbilstošs.

Nr.11 – Saeimas deputātu M.Golubevas un M.Šteina priekšlikums – izslēgt likumprojekta 1.panta otrajā daļā vārdus “un nevalstiskajām organizācijām”.

Nr.12 – Saeimas deputātu M.Šteina un I.Voikas priekšlikums – likumprojekta 1.panta otrās daļas jauna redakcija.

Notiek diskusija par Jaunsardzes centra funkciju normatīvo regulējumu, īpaši akcentējot nevalstiskā sektora līdzdalību jaunatnes militārajā un patriotiskajā audzināšanā. Tiek uzsvēras arī jaunās redakcijas atbilstība IZM uzstādītajiem kritērijiem. Diskusijā piedalās J.Garisons, J.Rancāns, M.Šteins, R.Bergmanis, L.Millere, R.Mencendorfa.

Diskusijas rezultātā komisija, pamatojoties uz priekšlikumiem Nr.10, Nr.11 un Nr.12, nolemj veidot jaunu komisijas priekšlikumu, kurā iekļauti trīs apspriestie priekšlikumi

Komisija **daļēji atbalsta** priekšlikumu **Nr.10**.

Komisija **atbalsta** priekšlikumu **Nr.11**.

Komisija **daļēji atbalsta** priekšlikumu **Nr.12**.

Nr.13 – Latvijas Pilsoniskās alianses priekšlikums – likumprojekta 1. panta otrās daļas jauna redakcija; atsevišķi netiek izskatīts, jo tajā ietvertais saturs jau ir apspriests saistībā ar iepriekšējiem priekšlikumiem.

Nr.14 – Izglītības un zinātnes ministrijas parlamentārā sekretāra R.Znotiņa priekšlikums - papildināt likumprojekta 1. pantu ar trešo daļu piedāvātajā redakcijā.

Komisija **neatbalsta** priekšlikumu **Nr.14**.

Nr.15 – Latvijas Skautu un gaidu centrālās organizācijas priekšlikums – papildināt likumprojekta 1. pantu ar trešo daļu piedāvātajā redakcijā; atsevišķi netiek izskatīts.

Nr.16 – aizsardzības ministra A.Pabrika priekšlikums – izteikt likumprojekta II nodaļu kā III nodaļu un III nodaļu kā II nodaļu, attiecīgi mainot likumprojekta pantu numerāciju.

J.Garisons izskaidro nepieciešamību mainīt iepriekš atbalstīto likumprojekta struktūru, saistot to ar lēmumu akcentēt valsts aizsardzības mācības priekšmetu kā obligātu vidusskolās.

Komisija **atbalsta** priekšlikumu **Nr.16**.

Nr.17 – Izglītības un zinātnes ministrijas parlamentārā sekretāra R.Znotiņa priekšlikums – izteikt likumprojekta 2.pantu jaunā redakcijā.

L.Millere iesaka izdiskutēt šo priekšlikumu; atzīmē neskaidrības Jaunsardzes kā brīvprātīgas kustības tiesiskajā regulējumā.

G.Arāja akcentē esošā regulējuma neatbilstību pilsoniskajām iniciatīvām.

J.Garisons nesaskata būtiskas pretrunas, akcentē militāro kontekstu. Aicina neatbalstīt priekšlikumu.

R.Bergmanis uzsver, ka aizsardzības ministrs atšķirībā no citiem ministriem izdod nevis rīkojumu, bet pavēles.

A.Jansone informē par citu valstu pieredzi saistībā ar brīvprātīgajām kustībām un pilsoniskajām aktivitātēm. Uzskata, ka nav pareizi militāru programmu saukt par brīvprātīgi un demokrātiski vadītu kustību.

R.Graube uzsver Jaunsardzes kustības būtisko un atšķirīgo no citām jauniešu organizācijām. Šajā kontekstā atzīmē patriotisko organizāciju vēstuli *(pievienota protokola pielikumā)*, kurā paustas bažas par Jaunsardzes lomas mazināšanos saistībā ar obligātas valsts aizsardzības mācības īstenošanu. Šī likuma mērķis ir nevis kaut ko būtiski mainīt, bet uzlabot izveidoto situāciju. Jaunsardzes kustība ir viena no visveiksmīgāk organizētajām jaunatnes izglītības programmām, kas darbojas jau gandrīz 30 gadus. Iesaka pie šiem jauniešu izglītošanas jautājumiem atgriezties, izskatot citus likumus. Atzīmē, ka jau šobrīd veterānu organizācijas aktīvi un veiksmīgi sadarbojas Jaunsardzes audzināšanā.

J.Rancāns atzīmē, ka šī ir laba tēma NVO foruma diskusijām; aicina šobrīd koncentrēties uz konkrēto priekšlikumu apspriešanu.

R.Mencendorfa un G.Arāja iesaka veidot komisijas priekšlikumu un precizēt likumprojektā esošo Jaunsardzes definīciju. Iesaka redakciju. Atsaucas uz R.Graubes un A.Jansones argumentiem.

L.Millere atbalsta iniciatīvu par komisijas priekšlikumu. Akcentē Jaunsardzes kustības atšķirīgumu no citām brīvprātīgajām kustībām. Iesaka precizētu panta redakciju: *“Jaunsardze ir kustība, kurā bērni un jaunieši brīvprātīgi apgūst jaunsargu interešu izglītības programmu”.*

J.Garisons atbalsta L.Milleres piedāvāto panta redakciju.

J.Rancāns aicina komisiju atbalstīt piedāvāto priekšlikumu.

Deputātiem nav iebildumu.

Komisija **neatbalsta** priekšlikumu **Nr.17**.

Komisija **nolemj veidot savu Jaunsardzes definīcijas priekšlikumu** izdiskutētajā redakcijā.

 Nr.18 – Latvijas Skautu un gaidu centrālās organizācijas priekšlikums – izteikt likumprojekta 2.pantu jaunā redakcijā; atsevišķi netiek izskatīts.

Nr.19 – Izglītības un zinātnes ministrijas parlamentārā sekretāra R.Znotiņa priekšlikums – izslēgt likumprojekta 4. pantu.

G.Arāja izskaidro priekšlikumu.

Komisija **neatbalsta** priekšlikumu **Nr.19**.

Nr.20 – aizsardzības ministra A.Pabrika priekšlikums – izteikt likumprojekta 12.panta (pirmajā lasījumā – 6.pants) otro daļu jaunā redakcijā.

J.Garisons izskaidro priekšlikumu.

Komisija **atbalsta** priekšlikumu **Nr.20**.

Nr.21 – aizsardzības ministra A.Pabrika priekšlikums – izteikt likumprojekta 12.panta (pirmajā lasījumā – 6.pants) otrās daļas 1.punktu jaunā redakcijā.

J.Garisons izskaidro priekšlikumu.

Komisija atbalsta priekšlikumu Nr.21.

Nr.22 – Latvijas Pilsoniskās alianses priekšlikums – izteikt likumprojekta 6.panta pirmo daļu citā redakcijā; atsevišķi netiek izskatīts.

Nr.23 – aizsardzības ministra A.Pabrika priekšlikums – izteikt likumprojekta 14.panta (pirmajā lasījumā – 8.pants) pirmo daļu citā redakcijā.

J.Garisons izskaidro priekšlikumu; tiek precizēta likumprojektā ietvertās normas redakcija.

L.Millere konceptuāli atbalsta priekšlikumu, bet atzīmē, ka uz trešo lasījumu būs vēl vajadzīgi precizējumi.

Komisija **atbalsta** priekšlikumu **Nr.23**.

Nr.24 – aizsardzības ministra A.Pabrika priekšlikums – izteikt likumprojekta 14.panta (pirmajā lasījumā – 8.pants) otro daļu precizētā redakcijā.

J.Garisons izskaidro priekšlikumu; tiek precizēta likumprojektā ietvertās normas redakcija.

Komisija **atbalsta** priekšlikumu **Nr.24**.

Nr.25 – aizsardzības ministra A.Pabrika priekšlikums – izteikt likumprojekta 15.panta (pirmajā lasījumā – 9.pants) 3.punktu citā redakcijā.

J.Garisons izskaidro priekšlikumu; tiek precizēta likumprojektā ietvertās normas redakcija, novērsta liekvārdība.

Komisija **atbalsta** priekšlikumu **Nr.25**.

**Nr.26** – aizsardzības ministra A.Pabrika priekšlikums – papildināt likumprojekta 17.pantu (pirmajā lasījumā – 11.pants)ar jaunu otro daļu attiecīgi mainot tālāko daļu numerāciju.

**J.Garisons** paskaidro, ka tā ir precizēta redakcija; arī priekšlikums Nr.27.

Komisija **atbalsta** priekšlikumu **Nr.26**.

**Nr.27** – aizsardzības ministra A.Pabrika priekšlikums **–** precizējums likumprojekta 17.panta (pirmajā lasījumā – 11.pants)trešajā daļā.

Komisija **atbalsta** priekšlikumu **Nr.27**.

**Nr.28** – aizsardzības ministra A.Pabrika priekšlikums – precizējumi likumprojekta 3.panta (pirmajā lasījumā – 15.pants)pirmajā daļā.

**J.Garisons** paskaidro, ka tā ir atbilstoši IZM norādījumiem precizēta redakcija; arī priekšlikums Nr.29.

Komisija **atbalsta** priekšlikumu **Nr.28**.

**Nr.29** – aizsardzības ministra A.Pabrika priekšlikums – papildināt likumprojekta 3.pantu (pirmajā lasījumā – 15.pants)ar jaunu otro daļu piedāvātajā redakcijā.

Komisija **atbalsta** priekšlikumu **Nr.29**.

**Nr. 30** – Latvijas Jaunatnes padomes priekšlikums – izteikt 15. pantu citā redakcijā**;** atsevišķi netiek izskatīts.

**Nr.31** – aizsardzības ministra A.Pabrika priekšlikums – izteikt likumprojekta 4.panta (pirmajā lasījumā – 16.pants)nosaukumu precizētā redakcijā.

Komisija **atbalsta** priekšlikumu **Nr.31**.

Nr.32 – aizsardzības ministra A.Pabrika priekšlikums – izteikt likumprojekta 4.panta (pirmajā lasījumā – 16.pants) pirmo un otro daļu jaunā redakcijā.

Nr.33 – Saeimas deputātu M.Golubevas un M.Šteina priekšlikums – izteikt likumprojekta 16.panta otro daļu jaunā redakcijā.

J.Garisons informē, ka pirmajā daļā tiek precizēta kārtība valsts aizsardzības mācības (turpmāk – VAM) apguvei vispārējās vidējās izglītības, profesionālās vidējās izglītības un arodizglītības iestādēs, bet otrajā daļā pilnveidots apmācības regulējums gadījumiem, kad skolēni savas reliģiskās vai filozofiskās pārliecības dēļ nevar apgūt kādu VAM daļu.

M.Šteins komentē priekšlikumu Nr.33, kas ietver līdzīgu regulējumu. Iesaka atbalstīt ministrijas priekšlikumu, kas ir precīzāks.

L.Millerei JB vārdā nav iebildumu pret ministrijas redakciju. Iesaka uz trešo lasījumu pārdomāt normas precizējumus.

Notiek diskusija par abiem priekšlikumiem jautājumā, ko uzskatīt par reliģisko vai filozofisko pārliecību. J.Rancāns norāda uz iespējamām problēmām; viedokļus izsaka J.Garisons, M.Šteins, L.Millere, R.Bergmanis, E.Šnore, R.Mencendorfa. Tiek pieļauta iespēja precizēt normu uz trešo lasījumu, vai arī atbilstoši praksei, veikt likuma grozījumus vēlāk.

Komisija **atbalsta** priekšlikumu **Nr.32**.

Komisija **daļēji** **atbalsta** priekšlikumu **Nr.33**, kas iekļauts aizsardzības ministra priekšlikumā **Nr.32**.

**Nr.34** – aizsardzības ministra A.Pabrika priekšlikums –kā likumprojekta 5.pantu (pirmajā lasījumā – 19.pants) pārcelt un izteikt piedāvātajā redakcijā.

**J.Garisons** informē, ka šajā priekšlikumā precizēts regulējums attiecībā uz VAM nometnēm. Arī panti ir mainīti vietām.

**G.Arāja** norāda uz redakcionālu problēmu (5) daļā; nepieciešamību lietot atbilstošu terminu – nevis “kursants”, bet “dalībnieks”.

Komisija vienojas veidot **komisijas priekšlikumu** ar (5) daļas precizētu redakciju.

Komisija **daļēji** **atbalsta** priekšlikumu **Nr.34**, tas tiek iekļauts atbalstītajā komisijas priekšlikumā.

Nr.35 – aizsardzības ministra A.Pabrika priekšlikums – izteikt likumprojekta 6.panta (pirmajā lasījumā – 17.pants) otro daļu jaunā precizētā redakcijā.

Komisija **atbalsta** priekšlikumu **Nr.35**.

Nr.36 – Latvijas Jaunatnes padomes priekšlikums – izteikt likumprojekta 17.panta pirmo daļu jaunā redakcijā.

Nr.37 – Latvijas Pilsoniskās alianses priekšlikums – izteikt likumprojekta 17.panta pirmo daļu jaunā redakcijā.

Nr.38 – Latvijas Skautu un gaidu centrālās organizācijas priekšlikums – izteikt likumprojekta 17.pantu jaunā redakcijā.

Nevalstisko organizāciju priekšlikumi atsevišķi netiek izskatīti, jo tajos ietvertie jautājumi jau ir konceptuāli izdiskutēti saistībā ar citiem priekšlikumiem.

**Nr.39** – Saeimas deputātu M.Golubevas un M.Šteina priekšlikums – papildināt likumprojekta 18.pantu ar ceturto daļu piedāvātajā redakcijā.

**M.Šteins** izskaidro priekšlikumu par biedrību un nodibinājumu pārstāvju iesaisti VAM īstenošanā.

**J.Garisons** atzīmē, ka šis jautājums jau ir atrisināts iepriekšējos priekšlikumos.

Notiek diskusija; viedokļus izsaka L.Millere, G.Arāja, M.Šteins, R.Bergmanis, J.Garisons, A.Latkovskis, J.Rancāns.

Komisija **neatbalsta** priekšlikumu **Nr.39**.

**Nr.40** – Saeimas deputātu I.Voikas un M.Šteina priekšlikums – papildināt likumprojekta 18.pantu ar ceturto daļu piedāvātajā redakcijā.

**M.Šteins** izskaidro priekšlikumu par īpašas programmas izveidošanu sadarbībai ar jaunatnes nevalstiskajām organizācijā.

**J.Garisons** noraida šāda panta nepieciešamību, jo tam nav atbilstoša juridiskā slodze.

**L.Millere** atzīmē, ka ierosinātā norma neiederas konkrētajā pantā; arī šīs normas lietderība ir apšaubāma.

Diskusijā viedokļus izsaka M.Šteins, R.Bergmanis, J.Rancāns.

Komisija **neatbalsta** priekšlikumu **Nr.40**.

Nr.41 – Izglītības un zinātnes ministrijas parlamentārā sekretāra R.Znotiņa priekšlikums – papildināt likumprojektu ar IV nodaļu “Neformālās izglītības programmas jauniešiem valsts aizsardzības iemaņu apguvei” (20.-21.pants) piedāvātajā redakcijā.

J.Rancāns informē, ka priekšlikumā ietvertie aspekti jau ir iepriekš izrunāti. Aicina to neatbalstīt.

Komisija neatbalsta priekšlikumu Nr.41.

Nr.42 – Latvijas Skautu un gaidu centrālās organizācijas priekšlikums – papildināt likumprojektu ar IV nodaļu “Jaunatnes organizāciju valsts aizsardzības iemaņu attīstības programmas” (20.-26.pants) piedāvātajā redakcijā.

Nr.43 – Latvijas Jaunatnes priekšlikums – papildināt likumprojektu ar IV nodaļu “Nevalstisko organizāciju loma valsts aizsardzības mācībā”. Konkrēta redakcija netiek piedāvāta.

Nevalstisko organizāciju priekšlikumi atsevišķi netiek izskatīti, jo tajos ietvertie jautājumi jau ir konceptuāli izdiskutēti saistībā ar citiem priekšlikumiem.

Nr.44 – aizsardzības ministra A.Pabrika priekšlikums – jauna nodaļas “Pārejas noteikumi” redakcija.

J.Garisons komentē jauno “Pārejas noteikumu” redakciju. Mainās nosaukto pantu numerācija un termiņš, līdz kuram jāizstrādā atbilstoši Ministru kabineta noteikumi.

Komisija **atbalsta** priekšlikumu **Nr.44**.

J.Rancāns aicina ar balsojumu atbalstīt likumprojektu otrajā lasījumā.

*Notiek balsojums: visi deputāti balso “par”.*

J.Rancāns ierosina mainīt referentu par šo likumprojektu, jo M.Staķis ir nolicis deputāta mandātu. Iesaka R.Bergmani.

R.Bergmanis neiebilst; komisija atbalsta J.Rancāna ierosinājumu.

J.Rancāns aicina noteikt priekšlikumu iesniegšanas termiņu trešajam lasījumam.

J.Garisons iesaka 2 nedēļas.

Komisijas deputāti un L.Millere neiebilst.

 **LĒMUMS:**

 **-** atbalstīt likumprojektu **“Par bērnu un jauniešu izglītošanu valsts aizsardzībā”** **(566/Lp13)** un virzīt to izskatīšanai Saeimas sēdē otrajam lasījumam;

 - noteikt jaunu referentu – R.Bergmani;

 - noteikt priekšlikumu iesniegšanas termiņu trešajam lasījumam – 2 nedēļas.

J.Rancāns pateicas uzaicinātajām personām par dalību komisijas sēdē un slēdz sēdi.

Sēde pabeigta plkst. 11.40.

Komisijas priekšsēdētājs J.Rancāns

Komisijas sekretārs E.Šnore

Sēdes protokolētāja I.Silabriede

*Pielikumā: biedrības “Nacionālo karavīru biedrība”, biedrības “Latviešu virsnieku apvienība”, biedrības “Latvijas ģenerāļu klubs”, biedrības “Latvijas Nacionālo partizānu apvienība”, biedrības “Liepājas politiski represēto klubs”, biedrības “Latvijas Rezerves virsnieku asociācija” un Valsts aizsardzības un patriotisma fonda “Namejs” 26.05.2020. vēstule (Saeimas reģ. Nr. 3/1070-13/20).*